[image: G_111][image: ISO_9001-14001s]ОБЩИНА БУРГАС
8000 Бургас, ул.”Александровска” № 26
тел. централа: 056/ 84 09 15-19; факс: 056/ 84 13 14
www.burgas.bg; електронна поща: obshtina@burgas.bg


ДО  
ПРЕДСЕДАТЕЛЯ 
НА ОБЩИНСКИ СЪВЕТ
ГР. БУРГАС





ДОКЛАДНА ЗАПИСКА
от
ЙОРДАНКА АНАНИЕВА – ЗА КМЕТ НА ОБЩИНА БУРГАС
СЪГЛ. ЗАПОВЕД №1208/14.05.2018Г.

ОТНОСНО: ДОКЛАД ЗА ИЗПЪЛНЕНИЕТО НА ПРЕДВИЖДАНИЯТА НА ОБЩИЯ УСТРОЙСТВЕН ПЛАН НА ГР. БУРГАС, НЕГОВИТЕ КВАРТАЛИ И ТЕХНИТЕ ЗЕМЛИЩА И ОБЩИЯ УСТРОЙСТВЕН ПЛАН НА С. МАРИНКА, С. ДИМЧЕВО И С. ТВЪРДИЦА И ТЕХНИТЕ ЗЕМЛИЩА И ПРЕДЛОЖЕНИЯ ЗА ИЗМЕНЕНИЕ НА ПЛАНОВЕТЕ 
И
[bookmark: _GoBack]ОДОБРЯВАНЕ НА ПРОЕКТИ ЗА ИЗМЕНЕНИЕ НА ОУП НА ГР. БУРГАС


УВАЖАЕМИ   ОБЩИНСКИ   СЪВЕТНИЦИ, 
Настоящият доклад е изготвен и представен в изпълнение на разпоредбата на чл.127, ал.9 от ЗУТ.
ОУП на гр. Бургас, неговите квартали и техните землища е одобрен с Решение №51-1/21.07.11г. на Общински съвет Бургас, обнародвано в Държавен вестник бр.71/13.09.2011г. 
ОУП за землищата на с. Маринка, с. Димчево и с. Твърдица е одобрен с Решение №28/18.02.09г. на Общински съвет Бургас, обнародвано в Държавен вестник бр.22/24.03.2009г.
С ОУП на гр. Бургас са утвърдени територии, предвидени за разширение на границите на населеното място с обособени  устройствени зони, обособени са самостоятелни устройствени зони с конкретизирани режими, обособени са нови селищни образувания за бизнес зони и с.о. „Рибарско селище“ с предвидени за всяка от тях възможности и показатели за застрояване. Отчитайки основните приоритети, заложени за изпълнение в ОУП, последователно през годините са предприети действия за интегрираното им прилагане, при отчитане на инвестиционни намерения, поставени цели и задачи и реализиране предвижданията на плана.
С ОУП на с. Маринка, с. Димчево и с. Твърдица са утвърдени територии, предвидени за включване в регулационните граници на населените места с конкретизирано отреждане, с устройствени показатели и предназначение. Обособени са нови устройствени зони: жилищна устройствена зона с преобладаващо застрояване с малка височина, плътност и интензивност; смесени производствени зони за обслужване и производство; рекреационни устройствени зони, предназначени за вилен отдих. За двете населени места – с. Маринка и с. Димчево са одобрени нови ПУП, прилагането на които е започнало.
С ОУП са заложени стратегическите изисквания  и  основни приоритети са развитие на териториите. За решаване в дългосрочна и краткосрочна прогноза са заложени  за решаване   проблемите на:

· ТРАНСПОРТНОТО ОБСЛУЖВАНЕ НА ТЕРИТОРИЯТА В СЪОТВЕТСТВИЕ С НАСОКИ ЗА РАЗВИТИЕ НА ПЪТНАТА МРЕЖА В ПЛАНОВИЯ ПЕРИОД 2010-2020Г.:
· Изграждане на първи етап от предвидения северен обходен път - участък от км.231 на път І-9 до път І-6 при км.493+550, включително и пътния възел тип „пълна детелина“, обвързано с  изграждането  на близките обходи и на пътни съоръжения (пътен възел при товарна ж.п. гара на ул. „Одрин“, разширяване  на ул. „Крайезерна“, разширение и реконструкция на ул. “Одрин“ в границите на ПЗ Север);
· Създаване на устройствена основа за реализиране на обслужваща улична мрежа в предвидени нови зони за разширение на градската територия – за обитаване, за производствени и обслужващи дейности;
· Рехабилитация и строителство на пътни, улични трасета осигуряващи подобряване на обслужването на териториите за обитаване в урбанизираните територии;
· Рехабилитация и строителство на пътни, улични трасета, осигуряващи подобряване на обслужването и създаване на условия за развитие на бизнес зоните на гр. Бургас;
· Реконструкция на бул. ”Демокрация” и ул. “Стефан Стамболов“ като основни градски артерии;
· Рехабилитация на пътищата, провеждащи международен и транзитен трафик на територията на община Бургас;
· Рехабилитация на пътищата с регионално значение - II и III клас;
· Рехабилитация на някои от местните пътища, осигуряващи достъп до важни икономически обекти или по-големи населени места и квартали на град Бургас;
· Обособяване на „синя зона“ и „зелена зона“ за ограничаване достъпа на автомобили в централната градска част и зоната в близост до „Приморски парк“ посредством създаване на необходимата организация на движение, осигуряване на места за временно паркиране и система на контрол;
· Обособяване на отделни зони в интензивно ползване за обитаване, с училища и детски градини в границите на жилищните комплекси с ограничаване на скоростта на движение;
· Надграждане на проект „Интегриран градски транспорт на Бургас“;
· Осигуряване на алтернативен транспорт с изграждане на цялостна велоалейна мрежа, с което се цели да се подобри транспорта като цяло и се намалят вредните емисии  и влиянието на автомобилите  върху  околната среда;
· Не на последно място за подобряване на транспорта е изграждането на зона за обществен достъп в района на пристанище Бургас с изграждане на комплексен транспортен терминал обвързващ морския, автомобилния и ж. п. транспорт в обвръзка с пешеходни зони за създаване на среда за обществени контакти;
· Община Бургас е стартирала инвестиционна инициатива за изграждане на  Защитена лодкостоянка в акваторията, северно от кв.54 по плана на кв. „Крайморие“ и довеждащата до нея инфраструктура, като целта е стимулиране на риболовната дейност на местните рибарски общности на територията на общината чрез осигуряване на по-привлекателна среда за нейното развитие. Към момента се изгражда довеждащата инфраструктура и е издадено строително разрешение от министъра на МРРБ на Република България за изграждане на защитената лодкостоянка.

· СЪЗДАВАНЕ НА УСЛОВИЯ ЗА РАЗВИТИЕ НА БИЗНЕСА
· провеждане на инвестиционна политика за насочване на инвестиции от големи промишлени структури към територии, които са подходящи за развитие на такъв тип дейности;
· очертаване на траен процес за усвояване на нови терени за производствено–складови и обслужващи дейности;
· създаване на ПУП-ПУР за регламентирани трасета на обслужващи улици;
· изнасяне на промишлените дейности и преструктуриране на крайбрежните промишлени зони;
· създаване на условия и изграждане на нови  елементи на техническата инфраструктура, реконструкция и модернизация на съществуващите с цел осигуряване на захранване на имотите;
· създаване на условия за развитие на туризма в различните му разновидности с цел създаване на работни места и предлагане на услуги на населението и гостите на града;
· създаване на планова обезпеченост  на територии с потенциал за изграждане на нови производствени предприятия;  
· постигане със средствата на устройственото планиране на функционална и пространствена организация на рекреационни зони в крайбрежни и крайградски територии, с цел повишаване качествата на средата и на предлаганите туристически услуги;
· подобряване на условията за управление на отпадъците, включително подобряване  функционирането на системи за разделно събиране на отпадъци по потоци масово разпространени отпадъци, изграждане на подземни съдове за сметосъбиране.
· създаване и подобряване на условията за отдих в крайградските зони;

· СТИМУЛИРАНЕ ИЗГРАЖДАНЕТО НА ЗОНИ ЗА УПРАЖНЯВАНЕ НА ТРУД
Създаването на статут и планова обезпеченост на териториите, както и осигуряване в тях на инфраструктура са първите и задължителни условия за развитие на бизнеса.
Изпълняват  се дейности по реализиране на довеждаща инфраструктура, улици и производствени предприятия в Индустриална зона Бургас. С изменение на действащия ПУП е предвидено разширение на зоната в посока към ПСОВ Бургас, с цел обособяване на нови УПИ за задоволяване на възникнали инвестиционни инициативи върху имоти общинска собственост. 
Реализирани са инвестиционни проекти за изграждане на пътна и ВиК връзка на Индустриална зона Българово, с цел обезпечаване на довеждаща техническа инфраструктура до имотите закупени от инвеститори в зоната. Към момента на частни инвеститори са продадени близо половината от имотите в зоната, като очакванията са до края на 2018г. да бъдат въведени в експлоатация първите предприятия с разкрити нови работни места. 
Изчерпването на капацитета на Индустриален и логистичен парк Бургас и Индустриална зона Българово насочва усилията на общинската администрация върху разработването на територията на бившето военно летището край с. Равнец като нова индустриална зона. В началото на 2017г. със свое решение, Министерски съвет  прехвърли територията му, с площ над 3500дка в управление на Община Бургас, което дава зелена светлина за развитието на терена като зона за бизнес и привличане на инвеститори. Стартирани са дейностите по предпроектни проучвания и изготвяне на изходни данни за изработване на ПУП за зоната. 
С решение на Общински съвет Бургас от 2018г. е допусната процедура по изготвяне на ПУП-ПРЗ за част от територията на ПЗ „Юг-Запад“ като нова Индустриална зона в строителните граници на гр. Бургас. Имотите са разположени в зона ограничена от изток от  продължението на бул. „Тодор Александров” – Път I-9, от запад от водна площ и ул. „Комлушка низина”. Като цяло територията е с добра локация, достъпна е от съществуваща общинска улична мрежа и е контактна на път от РПМ - Път I-9. През съществуващ пътен възел, разположен в непосредствена близост, са възможни транспортни връзки с цялата градска и извънградска инфраструктура. Територията  е лесно достъпна с връзки към АМ Тракия, както и  с  пътища  I-9 и II-79. По ул. „Индустриална“ има възможност за транспортен достъп до съществуващите търговски пристанища на територията на гр. Бургас. 
Ситуационното разположение на имотите и съществуващата инфраструктура позволяват в тях да се изгради модерна зона за производствени и обслужващи дейности, отговаряща на съвременните изискванията на Европейския съюз.
Намеренията на Община Бургас и Индустриален и Логистичен Парк-АД - Бургас са територията да се превърне в зона за Индустриален парк, чрез изграждане на съвременни предприятия за безвредни производства, складови  и обслужващи сгради и други съпътстващи дейности.
Всички частни инвеститори приоритетно се ползват от услугите на Общината при наличие на инвеститорски инициативи за изграждането на нови и реконструкцията на съществуващи проектни мощности. 
Приключва процедурата по одобряването на ПУП за изграждането на нов завод за нуждите на „Елкабел“ АД в землището на кв. „Долно Езерово“.
Приключва процедурата по одобряване на ПУП-ПУР за „Обособяване на обслужващи улици, инфраструктурни коридори, пешеходни зони и нови квартали за територията между път I-6 Бургас-София, път I-9 Бургас-Варна, Северен обходен път и ул. „Транспортна“, в разширението на границите на гр. Бургас, в устройствени зони 13/СМФ и 7/ОЗ, по одобрения ОУП на гр. Бургас“, територия от 3788 декара.
С Решение №16-9/30.08.2016г. на Общински съвет-Бургас е разрешено изменение на Подробен устройствен план – План за улична регулация за прецизиране на габарита на обслужващи улици в кв. 2, 3, 4, 5, 7, 8, 9, 10, 11, 12, 36, 47, 48 и 60 по плана на ПЗ „Север“ и ПУП-ПУР със зониране за обособяване на нови обслужващи улици, инфраструктурни коридори и нови квартали в територията между път I-6 „София-Бургас“, бул. „Проф. Яким Якимов“ в предвиденото разширение на строителните граници на гр. Бургас, територия от 1470 декара. ПУП с цел съкращаване на сроковете по изготвяне се изработва служебно от експерти на общинската администрация.

· СЪЗДАВАНЕ НА  УСЛОВИЯ ЗА РАЗВИТИЕ НА ТУРИЗМА
През последните години Община Бургас започна реализацията на няколко проекта в областта на туризма. До момента на територията на комплекса и в рамките на обекта са реализирани дейности по социализация на археологическата структура - зоната на руините на античния бански комплекс „Акве Калиде" и Консервацията, реставрация, експониране и социализация на Средновековната баня „Сюлейман Кануни каплъджа”, която е адаптирана за „Музей на водата”, чешма за минерална вода за обществено ползване, благоустрояване в зоната на общественото обслужване – богато озеленена и благоустроена паркова среда, фонтани, пейки и сграда, с магазин и кафетерия, с места за консумация на открито, с изглед към Банята и археологическите структури. Изготвен е технически проект за „Сграда 3 – „Археологически музей и реплика на римски баня“, част от проект за инвестиционна инициатива  - „Късноантича и средновековна крепост „Аква Калиде“ - Термополис при Бургаските минерални бани, кв. „Ветрен“, гр. Бургас. 
Продължават археологически проучвания в територията. Изготвя се инвестиционен проект за следващия етап на реализация на цялостен културен комплекс.
Продължават археологическите проучвания в границите на кв. „Крайморие – Форос“. За съхраняване на разкритите културни ценности е изменен действащ ПУП и са обособени УПИ за археология. 
Цялостното проучване на  археологическите  обекти е първо и задължително условие за реализиране на последващите дейности по реставрация, експониране и социализация с цел превръщането им в туристическа атракция. 
Продължават дейностите по благоустрояването и на пространствата около Бургаските езера с цел развитие на екологичен, природен и орнитоложки туризъм. 
Създаването на туристически атракции е неразривно свързано  и с развитието на услугите, транспорта и отдиха.
До обекти, туристически забележителности поетапно се изгражда и мрежа от велосипедни алеи.

·   СЪЗДАВАНЕ НА ПРИВЛЕКАТЕЛНА СРЕДА ЗА ЖИВОТ 
Повишаването на стандарта на живот и създаването на привлекателна среда за обитаване е сред приоритетите на общинската администрация. 
Изготвени са служебни проекти, целящи увеличаването и оптимизирането на паркоместата в териториите с проблемно паркиране – ЦГЧ, ж.к. „Възраждане“, ж.к. „Братя Миладинови“, ж.к. „Лазур“ и по трасето на бързата автобусна линия в ж.к. “Славейков“ и ж.к. “Меден Рудник“. 
През 2017г. продължи реализацията на „Интегрирани проекти за осигуряване на балансирана градска среда в ЦГЧ, ж.к. “Възраждане“ и ж.к. “Меден Рудник“. Реализират се дейности по реконструкция на междублокови пространства с обособяване в тях на паркинги, зони за отдих, детски и спортни площадки. Строежите се реализират в съответствие с ПУП и ОУП на територията на ж.к. ”Възраждане”, ЦГЧ и ж.р. ”Меден Рудник”. За подобряване на транспортното обслужване в интегрирана връзка с реконструираните пространства са реализирани  и прилежащи им обслужващи улици и крайулични паркинги.
С проект „Обновяване на градска жизнена среда в ж.к. „Възраждане“ -площад „Жени Патева“, ул. „Цар Самуил“, ул. „Македония“, ул. „Пробуда“, ул. „Л. Каравелов“, ул. „В. Левски“, част от ул. „Ивайло“, междублокови пространства в ж.к. „Възраждане“, ул. „Фердинандова“ са реализирани следните дейности:
· Обновени публични площи за широк обществен достъп – 39 678 м2;
· Реконструирани улични участъци – 26 723 м2;
· Реконструирани пешеходни алеи- 6 000 м2;
· Регламентирани 370 места за паркиране;
· Изградени нови детски площадки и спортни игрища – 725 м2;
· Изградени четири детски площадки,
· Обновени зелени пространства – 6 165 м2;
· Обогатена среда с елементи на градското обзавеждане: 35 кошчета за отпадъци, 29 пейки, 6 маси за шах; 7 беседки за отдих.
С проект „Обновяване на градска жизнена среда в Зона Г и зона Д (В)- ул.
Кооператор“ са реализирани следните дейности:
· Реконструирана улична мрежа, отговаряща на изискванията за съответния клас транспортна инфраструктура- 18 125м2;
· Подменено енергоефективно улично осветление- 40 бр. стълбове с лампа тип LED 54 /58/вт, IP-67;
· Повишаване на нивото на сигурност в зоната чрез 7 броя нови IP камери за видеонаблюдение;
· Подобрено екологично състояние на средата чрез 40 броя нови широколистни дървета;
С проект „Обновяване на градска жизнена среда в Зона В и Районен център (Б)- Облагородяване на междублоково пространство между бл. 496, 497, 498, между бл. 494, 495, 493, 492“ са реализирани:
· детска площадка за деца от 0 до 3 годишна възраст;
· детска площадка за деца от 3 до 12 години;
· игрище за бадминтон;
· игрище за тенис на маса;
· система за оползотворяване на дъждовни води, вкл. подземен резервоар за събиране на дъждовнавода;
· Рехабилитирани / изградени и регламентирани 113 паркоместа.
С проект „Обновяване на градска жизнена среда в Зона В и Районен център (Б)- Облагородяване на междублоково пространство между бл. 440, 442, 443, 444, 445;Облагородяване на междублоково пространство между бл. 446, 451, 452, 447, 449 и ОДЗ Морска звезда“ са реализирани следните дейности:
· Изграждане на четири детски площадки, предназначени за възрастови групи от 0-3 и 3-12 години;
· Изграждане на спортна площадка за бадминтон;
· Изграждане на площадка за игра на тенис на маса;
· Изграждане на фитнес на открито;
· Изграждане на зона за екстремни спортове;
· Изграждането на система за събиране на дъждовна вода в кв.22А и кв.22 на Зона Б, ж.р. Меден рудник;
· Реализиране на нова улица, свързваща кв. 22 А с кв. 23;
· Изграждане на паркинг между бл. 445 и 441;
· Изграждане на крайулични паркинги в кв.22А и кв.22 на Зона Б, ж.р. Меден рудник.
· Рехабилитация на паркинг пред бл. 446;
· Разширение на паркинг между бл. 451, 447 и 449.
През 2017 г. са извършени значителни по обем дейности, свързани с текущ ремонт и реконструкция на обществени пространства, зони за отдих, детски площадки, спортни площадки  и озеленяване на територията на Община Бургас и населените места. 
С реконструкция на улици и междублокови пространства са реализирани 886бр. места за паркиране.
Във всички нови и реконструирани обществени пространства са реализирани  енергоефективно осветление и видеонаблюдение за гарантиране сигурността на гражданите.
В обхвата на горните проекти са реализирани детски и спортни площадки, изцяло ново озеленяване, поливни системи, включително и резервоари за събиране на дъждовните води с цел намаляване на разходите за поддръжка.
През 2017г.  извън обхвата на проектите по реконструкция на междублокови пространства и обслужващи улици са засадени в улични пространства 80бр. иглолистни и 810бр. широколистни дървета, над 7900 бр. храсти, премахнати са като опасни или по сигнали на граждани 532 дървета и са проведени 19 бр. процедури по чл.63, ал.2 от ЗУТ за издаване на разрешение за отсичане на декоративна растителност. 






·   СОЦИАЛНА ПОЛИТИКА 
С цел създаване на равностойни условия за живот и достъп до качествени услуги във всички квартали на града продължиха дейностите по въвеждане на мерки за енергийна ефективност и ремонт на училища и детски градини. За постигане на цялостен резултат едновременно с тези дейности се извършват и дейности по реконструкция на дворните пространства. В дворовете на училищата се реализират нови игрища, зони за отдих и озеленяване, а в дворовете на детските градини - площадки за игра. 
Реализирани са дейности по ремонт и реконструкция на 1бр. училище и 4бр. детски градини с въвеждане на мерки по енергийна ефективност и са изготвени проекти за 3бр. училища и 3бр. детски градини, водещи до намаляване на разходите и подобряване на условията за подрастващите. 
Реализирани са дейности по ремонт и реконструкция на  дворни пространства на 5бр. СОУ.
Изготвени и одобрени са технически и работни инвестиционни проекти  за реконструкция и модернизация на дворни пространства на 2бр. детски градини и 3бр. основни училища.
Завърши изграждането на нов блок на ЦДГ ”Чайка” в ж.р. ”Меден Рудник” и на нова детска градина в РЦ ”Меден Рудник”, реконструира се изцяло филиала на ЦДГ ”Ханс Кристиян Андерсен” в к-с ”Лазур”, а съществуващата сграда в двора на училище „Л. Каравелов” се превръща в съвременна  учебна сграда. Приключиха дейностите по реконструкция на сградата на ДДЛР „Александър Коджакафалията“, която приюти новото иновативно училище. В кв. ”Горно Езерово” продължава изграждането на нова училищна сграда, изготвен е инвестиционен проект и за нова детска градина. Вече функционира ЦДГ в село Маринка. Одобрен е технически инвестиционен проект за ЦДГ в кв. „Равнец“.
С цел създаване на съвременни условия за професионално обучение на учениците  са изготвени инвестиционни проекти и се извършват на дейности по реконструкция на Професионална гимназия по строителство, архитектура и геодезия, Професионална гимназия по механоелектротехника и електроника, Професионална гимназия по туризъм "Проф. д-р Асен Златаров", Професионална гимназия по транспорт, Професионална гимназия по електротехника и електроника "Константин Фотинов" и Професионална търговска гимназия.
За осигуряване на добри условия на живот, спорт и отдих на населението са реализирани дейности по изграждане на нови и реконструкцията на съществуващи спортни съоръжения. Извършени са ремонти на спортни зали  и спортни площадки.
Продължават строителните дейности по изграждане на Спортно зала „Арена-Бургас”. 
Завърши изграждането на Плувен комплекс в к-с Славейков.
В капиталовата програма на Община Бургас за 2018г., с решение на Общински съвет-Бургас, е включен за проектиране обект нов градски стадион в ПЗ “Юг-Запад“. 
Създаването на условия за спорт на населението е приоритет за община Бургас . 

 ПОДОБРЯВАНЕ СЪСТОЯНИЕТО НА СГРАДНИЯ ФОНД ЧРЕЗ ВЪВЕЖДАНЕ НА МЕРКИ ПО ЕНЕРГИЙНА ЕФЕКТИВНОСТ 
През периода от 10/2015г. до момента бяха извършени строително-монтажни дейности по 136бр. многофамилни жилищни сгради с 12522 бр. жилища.
Реализираните СМР не само доведоха до съществено намаляване на разходите за отопление, подобриха условията на обитаване, намалиха вредните емисии във въздуха, но и промениха облика на жилищните комплекси. Въвеждането на единен подход при избора на архитектурното и цветово решение създаде порядък и разпознаваемост за всяка от зоните на намеса.

· СЪЗДАВАНЕ ПЛАНОВА ОБЕЗПЕЧЕНОСТ НА ТЕРИТОРИЯТА
Съгласно предвижданията на ОУП като разширения на територията на гр. Бургас и населените места в общината са предвидени нови устройствени зони за обитаване. Изнасянето на обитаването в новите зони и разтоварването на старата градска територия е важна и отговорна задача. Предвидените нови жилищни територии са с ниски показатели за застрояване като целта е населението да живее в екологосъобразна среда с повече озеленяване и по-добър комфорт. С изграждането на тези зони ще се създадат условия за равномерно разпределение на населението по квартали  и населени места.
Развитието на нови зони като Зона Д на ж.р. „Меден Рудник“, разширението на кв. „Крайморие“, разширението на Зона Б на ж.р. „Меден Рудник“, разширението на кв. „Сарафово“, разширението на с. Маринка и с. Димчево е от важно значение за постигане на поставените с ОУП цели.
 В тази посока значителна част от усилията на общинска администрация в синхрон и съдействие от страна на частните инвеститори бяха насочени към създаването на планова обезпеченост, като условие за реализиране на инвестиционните инициативи, свързани с изграждането на пътна и техническа инфраструктура, сгради и съоръжения, в териториите предвидени за разширение на строителните граници на населеното място.
В опит да се намери баланс между интересите на инвеститорите и несъгласните с новото строителство в съществуващите жилищни територии граждани, Община Бургас изработи подробни устройствени планове за нови територии за жилищно строителство и бизнес. По този начин се създава реална алтернатива на строителството в града и изместването му в новите зони. 
Новите зони, в които ще се даде възможност за жилищно строителство, са: разширението на квартал "Банево" (изток - 258 дка и запад - 175 дка), местността Острица 1 и 2 (2124 дка), разширение на жилищна зона в квартал "Долно Езерово север" (31 дка), курортна зона "Ъгъла" - 1489 дка, разширение на зона "Минерални бани" (1547 дка), квартал "Крайморие" (нови 3011 дка), зона Д в к-с "Меден рудник" (нови 1130 дка), разширение на зона Б на "Меден рудник" (166 дка). С цел увеличаване на възможностите на бургаския бизнес за инвестиции в цехове, предприятия и офиси и създаването на нови работни места  се изготвят   ПУП за разширение на промишлена зона "Север" (920 дка), промишлена зона "Долно Езерово" (850 дка), промишлена зона "Меден рудник" (по пътя за Средец, 650 дка). В процедура е  изработването на ПУП и за нов гробищен парк в жк "Меден рудник" (55 дка).
С Решение №11-11/26.06.2012г. на Общински съвет Бургас, в съответствие с предвижданията на ОУП на гр. Бургас е одобрен ПУП-ПРЗ за територията на местност „Ъгъла“ , землище кв. „Сарафово“, предвидена за разширяване на строителните граници на населеното място. С Решение №КЗЗ-14/14.08.2013г., т.5, т.73 и т.137 на КЗЗ към МЗХ е утвърдена площадка, променено е предназначението на земеделска земя за собствени неземеделски нужди и е разрешено включването в строителни граници на кв. Сарафово, гр. Бургас общо 1 384 092м2 земеделска земя от трета категория, неполивна, частна и общинска собственост. През 2018г. приключи процедурата по отразяването на предвижданията на ПУП в кадастралната карта на гр. Бургас. Общинската администрация ще продължи с процедурите по прилагане на одобрения ПУП.  
Продължават процедурите по прилагане на ПУП на кв. „Крайморие“ с промяната на предназначението на имотите, на основание действащ ПУП. С прилагането на разпоредбата на чл.16 от ЗУТ, Общината придобива собственост върху имоти, предвидени за изграждане на елементите на техническата инфраструктура - улици, КПС, ТП, спорт и озеленяване, както и на обекти публична общинска собственост. За територията на квартала и ново урбанизираните територии са изготвени и одобрени инвестиционни проекти за реализиране на елементи на техническата инфраструктура-водоснабдителна и канализационна мрежа и съоръжения. При наличие на финансиране същите могат да бъдат реализирани.
Одобрените от Общински съвет-Бургас ПУП за територията на с. Димчево и с. Маринка създават условия за реализиране на ново ниско жилищно застрояване. През последната година се регистрира ръст на строителството на индивидуални жилищни сгради в кварталите и малките населени места, като в тях трайно се изнася част от обитаването. Тенденцията на изнасяне на обитаването от стария град към малките населени места е трайна. 
През 2013 г. беше изработен ИПГВР с посочени зони за въздействие,  както следва: Публична зона; Социална зона; Икономическа зона. 
Същият е приет от Общински съвет - Бургас с Решение №22-1/ 23.04.13 г. В изпълнение на  Договор за безвъзмездна финансова помощ - № BG161РО001/1.4-07/2010/004 с наименование: „Интегриран план за градско възстановяване и развитие на гр. Бургас“ по ОП  “Регионално Развитие“2007-2013 и в съответствие с ИПГВР са изготвени ПУП за зоните: 
	С решение №51-34/28.04.2015г. на Общински съвет Бургас е одобрен ПУП-ПРЗ,  за зона с преобладаващ социален  -бивша местност Бялата пръст, като разширение на Зона Б на ж.р. „Меден Рудник“. Територията, попадаща в обхвата на разработката е с площ над 188 дка. В обхвата на ПУП са обособени 51 УПИ за жилищно строителство, обществено обслужване, социални дейности, озеленяване и спорт при условията на чл.16 от ЗУТ с приложена редукция от 25%.   Одобреният ПУП, частично е отразен в кадастралната карта на гр. Бургас, поради съдебен спор, възпрепятстващ отразяването му в пълен обхват. За частта от плана отразена в КК на гр. Бургас, прилагането на плана завърши и е налице възможност за реализиране на инвестиционните инициативи на собственици на ПИ, включително и Община Бургас в зоната.
	Започнаха процедурите по преструктуриране на промишлени територии и превръщането им в територии за многофункционални дейности. С решение на Общински съвет Бургас са одобрени ПУП за територии в границите на ПЗ ”Север” и ПЗ ”Юг”. Всички ПУП за урегулиране на неурегулирани имоти се изготвят при    условията на чл.16 от ЗУТ, в резултат на което общината придобива собственост върху частите от имоти, предвидени за публични дейности и инфраструктура.
В процедура по одобряване са и проекти за изменение на ПУП-ПРЗ за територии в промишлените зони, с цел привеждане на отрежданията в съответствие с предвижданията на ОУП, оптимизиране на производствените процеси и преструктуриране на териториите. 
За осигуряване на възможност за провеждане на обслужващи улици и елементи на техническата инфраструктура е изготвен ПУП-ПУР за обособяване на обслужващи улици, инфраструктурни коридори, пешеходни зони и нови квартали за територията между път І-6 Бургас-София, път І-9 Бургас-Варна, Северен обходен път и ул. Транспортна, в разширението на строителните граници на гр. Бургас, в устройствени зони 13/Смф и 7/Оз, по одобрения ОУП на гр. Бургас. С ПУР се предвиждат и УПИ за  изграждане на инфраструктурни съоръжения и за озеленяване. ПУП е обявен на заинтересуваните собственици, приключили са процедурите по съгласуване с АПИ и след  изготвяне на проект за изменение на КК, предстои внасянето му в Общински съвет за одобряване.
	С решение на Общински съвет-Бургас е разрешено изработването на Подробен устройствен план – План за улична регулация за прецизиране на габарита на обслужващи улици в кв.2, 3, 4, 5, 7, 8, 9, 10, 11, 12, 36, 47, 48 и 60 плана на ПЗ “Север“ и ПУП-ПУР със зониране за обособяване на нови обслужващи улици, инфраструктурни коридори и нови квартали в територията между път І-6 „София Бургас“, бул. “Проф. Я. Якимов“ и бул. “Янко Комитов“  в предвиденото разширение на строителните граници на гр. Бургас. Предварителният проект е изготвен и е приет на заседание на ОЕСУТ при Община Бургас.
	Служебно от експерти на Дирекция УТ са изготвени 33 бр. ПУР за осигуряване на възможност за изграждане на обслужващи улици и 9 бр. ПП за трасета на техническата инфраструктура. Служебно са изработени проекти за изменение на ПУП с цел осигуряване на устройствени условия за изграждане на нови  паркинги в жилищните комплекси.
	След задълбочено проучване и обсъждане беше изготвена и одобрена схема на организацията на движението за територията на ЦГЧ и к-с ”Възраждане”. Част от тази организация вече се прилага. В интегриран подход са изготвени изходни данни с опорен план и е в процедура изработването на схема за организация на движението.
	За ПИ общинска собственост по заявено искане на ДУОС са изготвени 43 бр. служебни проекти за изменение на ПУП и КК с цел извършване на делби, прекратяване на съсобственост или осигуряване на възможност за реализиране инициативи на общината.  

ПРОЦЕДУРИ ПО ЗАЯВЕНИ ИСКАНИЯ ОТ СОБСТВЕНИЦИ НА ИМОТИ В ТЕРИТОРИЯТА ЗА РЕАЛИЗИРАНЕ НА ИНВЕСТИЦИОННИ НАМЕРЕНИЯ 
· Разрешения за изготвяне на ПУП-ПРЗ и техни изменения
За 2017г. са издадени общо 195 бр. разрешения, за изработване на ПУП за имоти в обхвата на действащи ОУП на територията на Община Бургас. 
· Одобрени подробни устройствени планове 
За изминалата година в землището на гр. Бургас, неговите квартали и съставните селища на Община Бургас, със Заповед са одобрени общо 175 бр. подробни устройствени планове, включително и изменения на действащи планове. За 2017г. допуснатите и одобрени ПУП-ПРЗ с решение на Общински съвет са 48 броя. 

РЕАЛИЗИРАНЕ НА ИНФРАСТРУКТУРА

· ТРАНСПОРТНА
· Като основен приоритет за развитие на града се явява решаването на проблемите на транспорта с изнасяне на транзита извън централната част на града и силно урбанизираните територии. С ОУП са предвидени трасета за изграждане на обходни пътища в обвръзка с основните трасета на пътищата от РПМ. Реализирането им ще осигури възможности за облекчаване на трафика, създаване на условия за развитие на бизнеса и туризма.
· В съответствие с предвижданията на ОУП от АПИ-София изготвен на инвестиционен проект  и парцеларен план за І етап на Северен обходен път на гр. Бургас, свързващ път І-6 с път І-9 от РПМ. Благодарение на доброто сътрудничество между АПИ и Община Бургас  като елемент на проекта са включени и локалните пътища, осигуряващи обслужването на прилежащите територии и създаващи възможност за тяхното по-бързо урбанизиране. Това са територии с потенциал за развитие на малки и средни предприятия, бизнес центрове и представителни сгради, като за част от имотите в зоната вече са стартирали процедурите по промяна на предназначението и изготвянето на ПУП. Трасето на обходния път е разгледано и съгласувано с Решение на Общински съвет №24-26/28 и 30.05.2013г. ПУП-ПП е одобрен със Заповед №РД-02-15-91 от 31.08.2016г. на Министъра на регионалното развитие и благоустройството, но същата е обжалвана пред ВАС. След окончателно решение на компетентния съд до края на 2018г. се очаква да започнат процедурите по отчуждаване на имоти и строителство на обхода.   
· През 2015 година е възложено изработването  на Подробен устройствен план – План за улична регулация за обособяване на обслужващи улици, инфраструктурни коридори, пешеходни зони и УПИ за инфраструктура и озеленяване, както и обособяването на нови квартали в територията между път І-6 Бургас-София, път І-9 Бургас – Варна, Северен обходен път и ул. „Транспортна“, в предвиденото разширение на строителните граници на гр. Бургас, в устройствени зони 13/Смф и 7/Оз, по одобрения ОУП на гр. Бургас. Проектът е изготвен и е обявен по реда на чл.128 от ЗУТ на заинтересуваните собственици. Постъпилите след обявяването предложения и възражения са разгледани на заседание на ОЕСУТ и част от тях са уважени. ПУР е съгласуван с АПИ и подлежи на одобряване от Общински съвет-Бургас по реда на чл.129 ал.1 от ЗУТ.
· През 2017г. е завършен строеж: Пътен възел на ул. „Проф. Яким Якимов“ до ул. ”Крайезерна”. Изграждането на пътното съоръжение като част от основната градска мрежа има съществено значение за развитието на територията. Реализирана е реконструкция и удвояване на ул. ”Крайезерна” като е осигурена възможност за извеждане на транзита от същинската градска територия, което води и до намаляване на вредните емисии в силно урбанизираната част на града и намалява времето за преминаване на движението насочено към Южното Черноморие, ж.к. ”Меден Рудник” и населените места в южната част на общината.
· Стартирана е съвместно с АПИ и МРРБ процедура за промяна на трасето на път I-9 от републиканската пътна мрежа и изнасянето му извън активната градска територия.
· Реализирано е продължението на ул. ”Янко Комитов” до ул. ”Струга” – ул. “Дамян Груев“, като е осигурена възможност за бърза връзка от ЦГЧ до к-с Славейков и разтоварване на кръстовището до МБАЛ. Към момента е в процес на изграждане пешеходна пасарелка над ул. “Дамян Груев“, осигуряваща безпрепятствена връзка между ж.к. „Славейков“ и парк „Св. Троица“ с ПЗ „Север“.
· С цел облекчаване на трафика и намаляване на конфликтните точки е реализиран проект за изграждане на допълнителна лента за дясно завиване на кръстовище на път I-6 и бул. ”Проф. Я. Якимов”. 
· В неразделна връзка с реализираните проекти за Интегриран градски транспорт е проекта за „Интегриран модел за управление на градската мобилност-етап 1“,  който е в процес на проектиране на многоетажни паркинги, които да поемат влизащите в града  по основните направления автомобили. Местоположението им е съобразено с местоположението на  спирките на масовия градски транспорт, така че да се осигурят бързи връзки с градската територия. Същевременно с тази си функция паркингите ще поемат и паркирането на автомобили на живущи в прилежащата територия.
· Изградени  са нови крайулични паркинги, осигуряващи допълнителни 300 места за паркиране. Съществуващи паркинги са ремонтирани, подобрена  е организацията им с което е завишен с около 10% броя на местата за паркиране на  автомобили в тях 
· Улица "Одрин" е една от най-натоварените улици от първостепенната улична мрежа на гр. Бургас. В нея се концентрира градско движение, масовия обществен транспорт и товарното движение в производствената зона. Същата е трасе на третокласен път от републиканската пътна мрежа III-9008 "I-9 (Бургас) - кв. Долно Езерово". В урбанизираната територия съгласно Генералния комуникационно-транспортен план на гр. Бургас, улица "Одрин" е районна артерия ІІІ- ти клас. Последните обработени данни за транспортното натоварване на улица "Одрин" са от Генералния комуникационно-транспортен план на гр. Бургас, изготвен през 1983 година с перспективен период 2000 година. Общото натоварване е 1533 Е / върхов час, което предполага още тогава удвояване на улицата, поради пропускателна способност на границата на изчерпване. С цел  провеждане интегрирана политика и реализация на основните градски артерии е изработен на инвестиционен проект за реконструкция на улица "Одрин" от кръстовище "Трапезица" до бул. "Проф. Яким Якимов" (път ІІІ-9008 "І-9 (Бургас) - кв. Долно Езерово" от км. 0+000 до км. 2+400) с изграждане на второ пътно платно. Изграждането на второ пътно платно на ул. "Одрин" ще се осигури безконфликтно транспортно обслужване, ще се намалят транспортните задръжки и разходи, ще се намали шумовото натоварване. Улицата се явява важна част от трасето, предвидено с ОУП за изнасяне на транзитното движение от силно урбанизираната градска територия, обвързващо пътен надлез над товарна гара и кръстовище Трапезица.
· В изпълнение на решения на Общински съвет-Бургас и по предложения на общинска администрация са извършени процедури по промяна на действащи ПУП с цел осигуряване на по-добра организация на движението и на допълнителни места за паркиране в градската територия.  Изготвя се Схема за организация на движението за територията на ж.к. “Братя Миладинови“ и стартира изготвянето на План за организация на движението на всички структурни единици в градската територия.
· Като продължение на велосипедната мрежа, обслужваща територията на ПЗ “Север“ е предвидено изграждането и на велосипедна алея и до кв. Лозово. С  Решение  на Общински съвет–Бургас е одобрен подробен  устройствен план – план за улична регулация /ПУП-ПУР/ на обслужваща улица, в обхват от о.т.18 и о.т.19, по плана на ПЗ „Север“ до о.т.54, по плана на кв.Лозово, за осигуряване на трасета на обслужваща улица и изграждане на нова велоалея, прилежаща на общински път BGS 1034. Предстои изготвянето на технически инвестиционен проект.

ИЗПЪЛНЕНО СТРОИТЕЛСТВО
През 2017 г. са рехабилитирани съществуващи обслужващи улици и са изградени голям брой нови паркоместа. В обхвата на „Синя зона“ са включени общо около 5000 паркоместа. Приета е Наредба за изменение и допълнение на Наредбата за условията и реда за платено и безплатно паркиране на моторни превозни средства на територията на Община Бургас, определена като зона, приета с Решение на Общински съвет – гр. Бургас, с което се създава „Зелена зона за паркиране. В обхвата на „Зелена зона“ са включени общо около 700 паркоместа.
По проект “Интегриран градски транспорт на Бургас”, финансиран по Оперативна програма „Регионално развитие” 2007 – 2013г. и проект „Подкрепа за интегрирано и устойчиво развитие чрез подобряване на градска среда“ са   изградени над 63 км. велосипедни алеи в обвръзка с вече изградени такива и със зони за отдих. 
Изпълнени са СМР по  рехабилитация на 6300м улична мрежа, което  позволи въвеждането на бързата автобусна посредством обособяване на самостоятелна BUS лента и реконструкция на 32бр. кръстовища с осигуряване на приоритет за автобуси. Системата вече работи.
Реализирани са и проектите за реконструкция и модернизация на вторична транспортна инфраструктура: автобусен терминал при автогара „Юг”, терминал в ж.к. Меден Рудник и Централна автобусна спирка, които   са въведени в експлоатация и допринесат за подобряване атрактивността на обществения транспорт и качеството на транспортната услуга. 
На кръстовището между к-с „Изгрев“, к-с “Зорница“ и к-с “Славейков“ е изградена пешеходна пасарелка, осигуряваща безконфликтен пешеходен достъп между отделните зони контактни на кръговото кръстовище. 
Реализацията на проекта за Интегриран градски транспорт със системата за управление е и стъпка за разрешаването на проблемите със замърсяването на атмосферния въздух на Бургас с фини прахови частици и азотни оксиди, намаляване на трафика на автомобили, предлагане на населението и гостите на града на съвременна услуга.
При решаването на транспортните проблеми и изготвянето на проектните предложения се прилага интегриран подход при съобразяване с начина на ползване и  предвижданията за териториите в дългосрочен план. Реализациите  на всички посочени проекти са обвързани с проекти за реконструкция и модернизация на подземната инфраструктура, благоустрояване на средата, осигуряване на достъпност включително и за хора с увреждания.
В ЦГЧ се реализират дейности по реконструкцията на съществуващи улици, приоритизиране на пешеходното движение и гарантиране на сигурността на гражданите.

· ИНЖЕНЕРНА  
Община Бургас е изготвила проекти за реализиране на:
- В и К мрежи на І етап от предвидената за урбанизиране територия на кв. „Крайморие“, включително и проекти за обслужващи улици.
- Разширение на В и К мрежи за територията на кв. „Сарафово“, гр. Бургас 
- Разширение  на В и К мрежи  и ПСОВ  на ж.р. “Меден Рудник“
- В и К мрежи  за територията на Лесопарк „Росенец“ - Зона Хижи етап 1 и етап 2
- Oбслужваща инфраструктура в с.о. „Ченгене скеле“, з-ще кв. „Крайморие“, гр. Бургас.
Община Бургас е в процес на реализиране   на следните проекти:
- В процес на изграждане са  В и К мрежи на кв.Рудник – кв.Черно море и КПС Рудник с канализационен тласкател до ПСОВ-Ветрен
- В и К мрежи  за територията на Лесопарк „Росенец“ - Зона Хижи етап 1

Изграждането на нова и съвременна ВК инфраструктура е основна предпоставка за създаване на равностойни условия за живот в различните квартали и населени места. При наличие на изградена инфраструктура интересът на гражданите към малките населени места се увеличава значително. Това създава условия за изнасяне на обитаването и подобряване на условията на живот.
Продължават дейностите по  реализация на мащабен проект за предотвратяване вредното влияние на водите в зоната на кв. Долно Езерово-Лозово-ПЗ Север. Изпълнени са мероприятия по отводняване на района на кв. „Лозово“, в строеж са мероприятия по отводняване на кв. „Долно Езерово“.
Изготвен е инвестиционен проект за корекция на р. Маринка за предотвратяване на опасността от наводнения и бедствия. 
Завършен е първият етап по корекцията на коритото и устието на р. Отманлийска, с който се гарантира предотвратяването на бедствия  и наводнения на с.о. Рибарско селище.  В строеж е  втори етап на строежа.
С цел укрепване на съществуващо свлачище южно от кв. „Сарафово“ и източно от новообособената с ПУП курортна зона Ъгъла се реализира проект  “Укрепване свлачище кв. „Сарафово“ етап III-2” – КПИИ по чл.150 от ЗУТ: Брегоукрепителна дамба – ремонтни, възстановителни и довършителни работи в участък с обща дължина 1430 м. – етап III.2.1”. Строежът се финансира от МРРБ.
При реализиране на всички инвестиционни намерения се работи в пряка връзка и взаимна обвързаност на инвестиционните програми със съответните експлоатационни дружества, собственици на инфраструктурни мрежи и съоръжения.
Общинска администрация извършва процедурите по обявяване и одобряване на планове, програми и инвестиционни намерени на всички дружества на територията на общината при съблюдаване на тяхното съответствие с предвижданията на устройствените планове.




ПРЕДЛОЖЕНИЯ ЗА ИЗМЕНЕНИЕ НА ОУП НА ГР. БУРГАС, НЕГОВИТЕ КВАРТАЛИ И ТЕХНИТЕ ЗЕМЛИЩА
Към момента, с решения на Общински съвет Бургас са  допуснати шест изменения на ОУП на гр. Бургас, които не са приключили:
· В обхват на ПИ с идентификатори 07079.8.814, 07079.8.815 и 07079.8.833 по КК на гр. Бургас 
· В обхват на ПИ с идентификатор 07079.4.968 по КК на гр. Бургас, з-ще кв. Лозово, 
· В обхват на ПИ с идентификатори 07079.3.2139, 07079.3.2140, 07079.3.2141 и 07079.3.2142 по КК на гр. Бургас
· В обхват на ПИ с идентификатор 07079.13.1433 по КК на гр. Бургас 
· В обхват на част от устройствена зона 13/Смф по действащ ОУП на гр. Бургас
· в обхват на кв.1, 16 и 33 и част от кв.17, 24, 25 и 32 по плана на кв. Победа, гр. Бургас.
· проект за изменение на ОУП на гр. Бургас, с цел включване в обхвата на плана кв. Рудник и кв. Черно море, във  връзка с Решение №452/19.06.2015 г. на Министерски съвет населените места с. Рудник и с. Черно море, да се присъединят към гр. Бургас като квартали. Възлагането за изготвяне на проекта, към момента не е приключило. 
	 
През 2017 г. са постъпили множество искания за разрешаване на изменение на ОУП на гр. Бургас. Повечето от постъпилите искания не са представени в необходимия в обем и съдържание, съгласно изискванията на ЗУТ и са върнати от общинската администрация на заявителите за допълване. 
Исканията за допускане изменение на ОУП на гр. Бургас, които са представени в изискуемия обем и съдържание и  не са разглеждани до момента от Общински съвет Бургас касаят:

1. Допускане изменение на ОУП на гр. Бургас в обхват на УПИ ХIII в кв.7 по плана на ж.к. “Славейков“,  ПИ с идентификатори 07079.602.478, по КК на гр. Бургас 
В Община Бургас е постъпило заявление вх.№ 70-00-8486/14.11.2017г. от „Макси Строй БС“ ЕООД и „Стройстил 2000“ ООД с искане  за допускане изменение на ОУП на гр. Бургас в обхват на УПИ ХIII в кв.7 по плана на ж.к. “Славейков“,  ПИ с идентификатори 07079.602.478, по КК на гр. Бургас. 
Представени са: документи за собственост, скица на имота, задание за проектиране по реда на чл.125 от ЗУТ с опорен план, предложение за изменение на ОУП и становище изх.№ ПД-1495/1/09.06.2017г. на РИОСВ Бургас.
Съгласно действащ ОУП, имотът попада в границите на устройствена зона „Т23“ – територия със самостоятелен устройствен режим, конкретизиран с ПУП, с преобладаващо предназначение на територията за озеленяване и спорт. 
С Актуализацията на ПУП-ПРЗ на ж.к. “Славейков“ в границите на кв.7 за ПИ 07079.602.478 е обособен УПИ XIII,отреден „за ресторант“ с предвидено в него запазване на съществуващото застрояване. С ПУП за имота са конкретизирани плътност на застрояване до 40% и Кинт до 2,0.
В УПИ V в кв.7 е изграден градски спортен комплекс със спортни игрища и обслужваща застройка. Съгласно всички планове в територията на това място  няма и не е имало терен, отреден за парк.
Територията през улица и имотите разположени западно от имота предмет на настоящото предложение за изменение са с реализирано високо  жилищно застрояване.  Извън границите на кв.7 останалата част от комплекса е в устройствена зона 1/Жг с показатели за застрояване-максимални за зоната по Наредба №7 за ПНУОВТУЗ на МРРБ. 
Само за няколко имота, разположени в югоизточната част на кв.7  обособените УПИ са със занижени показатели без за това да има ясна обосновка в ПУП и ОУП - УПИ ХII, УПИ ХIII, УПИ ХIV, УПИ ХV, УПИ ХVIII и УПИ ХIX.
От всичко това се прави извода че при изработването на ОУП не са отчетени фактическото състояние на територията, факта че същата е част от общата територия на комплекса и че преобладаващата част от имотите в границите на кв.7 са вече застроени при условията на високо жилищно застрояване.
Съгласно действащата нормативна уредба в границите на устройствена зона Жг  могат да бъдат обособени самостоятелни УПИ, отредени за озеленяване и спорт за които се установяват самостоятелни показатели за застрояване. Конкретния УПИ XIII, както и съседните му извън границите на спортния комплекс не попадат в тази хипотеза.
В преобладаващата част от територията на ж.к. ”Славейков”   е разрешено и е реализирано високо жилищно  строителство в условията на установената с ПУП зона за високо жилищно застрояване, като по този начин плана е приложен. 
ОУП не е отчел този факт и в границите на територия с вече приложен план е установил нова устройствена зона която на практика не може да бъде реализирана. Това е и основанието за предложеното изменение на ОУП.
С  предложението за изменение на ОУП на гр. Бургас се предлага  част от територията на кв.7 /югоизточната/ по плана на к-с „Славейков” в обхвата на УПИ ХII, УПИ ХIII, УПИ ХIV, УПИ ХV, УПИ ХVIII и УПИ ХIX в кв.7 по плана на ж.к. “Славейков“, кв. 7 по плана к-с „Славейков“, попадащи в устройствена зона „Т23“ да се придадат към устройствена зона 1/Жг, представляваща жилищна устройствена зона, с преобладаващо застрояване с голяма  височина, в съответствие с реализираното  застрояване и с цел създаване на равностойни условия за застрояване в УПИ. Показателите за устройствена зона 1/Жг се  запазват без промяна, в съответствие с допустимите, съгласно Наредба №7 за ПНУОВТУЗ на МРРБ, а именно: Плътност до 80%, Кинт до 3,0, Озеленяване мин.20% и височина над 15,00м. 
Внесеното искане е разгледано на заседание на ОЕСУТ, проведено на 09.05.2018г., като е констатирано, че същото е представено в обем и обхват, в съответствие с действащата нормативна уредба. 


ПРОЕКТИ ЗА ИЗМЕНЕНИЕ НА ОУП

1. Одобряване на проект за изменение на ОУП на гр. Бургас в   обхват на ПИ с идентификатор 07079.4.968 по КК на гр. Бургас, з-ще кв. Лозово
С Решение на Общински съвет Бургас, взето с Протокол №27 от 30.05.2017г. по т.7.2.2 от дневния ред е разрешено изменение на ОУП на гр. Бургас, в обхвата на ПИ с идентификатор 07079.4.968 по КК на гр. Бургас. 
Съгласно ОУП на гр. Бургас, имотът попада в УЗ 6/Оз – зона за озеленяване, паркове и градини. ПИ е разположен южно от кв. Лозово, гр. Бургас с  лице на пътя към кв. Лозово и граничи непосредствено с устройствена зона  7/Пп, в която за отделни имоти, съгласно одобрен ПУП са изградени складови и промишлени сгради. 
Съгласно внесеният проект, собственикът има желание в границите на имота си да изгради база за селскостопанска техника необходима му за упражняване на дейност, свързана с основната му дейност - производство на селскостопанска продукция. До настоящия момент след влизане в сила на ОУП не са предприемани действия по отчуждаване на имота за публични дейности. Площта на имота е 3000 кв.м. Намаляването на общата площ на зона 6/Оз с посочения имот няма да доведе до нарушаване на баланса на територията на населеното място. 
С проекта се предвижда имотът да бъде включен  в границите на устройствена зона  7/Пп, при съобразяване с утвърдените правила за прилагане на ОУП за устройствената зона, с цел изграждане на база за селскостопанска техника.
Приложено е Решение №БС-14-ЕО/06.10.2017г. на РИОСВ Бургас за преценяване необходимостта от извършване на екологична оценка, с което е решено да не се извършва такава.
Разработката е разгледана на заседание на ОЕСУТ, проведено на 08.11.2017г., като е констатирано, че проектът е представен в обем и обхват, съответстващи на действащата нормативна уредба.

2.Одобряване на проект за изменение на ОУП на гр. Бургас в   обхват на ПИ с идентификатори 07079.3.2139, 07079.3.2140, 07079.3.2141 и 07079.3.2142 по КК на гр. Бургас
С Решение на Общински съвет Бургас, взето с Протокол №27 от 30.05.2017г. по т.7.2.3 от дневния ред е разрешено изменение на ОУП на гр. Бургас, в обхвата на ПИ с идентификатори 07079.3.2139, 07079.3.2140, 07079.3.2141 и 07079.3.2142 по КК на гр. Бургас.
Имотите са разположени северно от ПЗ Север и западно от път І-6 Бургас-София. Съгласно ОУП на гр. Бургас, имотите попадат в устройствена зона 3/Од – зона за озеленяване, спорт и атракции. Цялата територия на устройствена зона 3/Од попада в предвиденото с ОУП разширение на строителните граници на гр. Бургас и се изчерпва в границите и площта на имотите предмет на настоящето искане. Устройствена зона 3/Од граничи от всички страни с устройствена зона 12/Смф. До настоящия момент от влизането в сила на ОУП не са предприемани дейности по отчуждаване на имотите за реализиране на дейности по спорт и озеленяване. Площта на имотите възлиза на 22997кв.м. Промяната в предвижданията за ПИ с идентификатори 07079.3.2139, 07079.3.2140, 07079.3.2141 и 07079.3.2142 по КК на гр. Бургас няма да доведе до нарушаване в баланса на територията.
За имотите в съседство, включени в устройствена зона 12/Смф са на лице  влезли в сила ПУП, предвиждащи изграждане на складови бази  и офиси. 
С проекта за изменение на ОУП се предлага имотите да бъдат включени в границите на устройствена зона 12/Смф, при съобразяване с утвърдените правила за прилагане на ОУП за устройствената зона. 
Приложено е Решение №БС-14-ЕО/06.10.2017г. на РИОСВ Бургас за преценяване необходимостта от извършване на екологична оценка, с което е решено да не се извършва такава.
Разработката е разгледана на заседание на ОЕСУТ, проведено на 09.05.2018г., като е констатирано, че проектът е представен в обем и обхват, съответстващи на действащата нормативна уредба.

3.Одобряване на проект за изменение на ОУП на гр. Бургас в   обхват на част от устройствена зона 13/Смф по действащ ОУП на гр. Бургас
С Решение на Общински съвет Бургас, взето с Протокол №27 от 30.05.2017г. по т.7.2.5 от дневния ред е разрешено изменение на ОУП на гр. Бургас, в обхвата на част от устройствена зона 13/Смф по действащ ОУП на гр. Бургас.
Територията предмет на изменението обхваща имоти, представляващи част от бивш Стопански двор „Христо Ботев“, в които са разположени съществуващи жилищни сгради – бивши общежития. 
Съгласно действащ ОУП на гр. Бургас, имотите попадат в устройствена зона 13/Смф – многофункционална устройствена зона с преобладаващо обществено обслужване, с градоустройствени показатели: Плътност до 60%, Кинт до 4,0, Озеленяване мин.20% и Височина до 21,00м. 
С проекта за изменение на ОУП се засягат ПИ с идентификатори 07079.2.1746, 07079.2.1747, 07079.2.2372 /идентичен с бивш 07079.2.1748/, 07079.2.1749, 07079.2.1750, 07079.2.1751, 07079.2.1752, 07079.2.2643, 07079.2.2644, 07079.2.2645, 07079.2.2646, 07079.2.2647 и 07079.2.2648 /идентичен с бивш 07079.2.1753/, 07079.2.2649 /идентичен с бивш 07079.2.1754/, 07079.2.1755, 07079.2.1756, 07079.2.1955, 07079.2.1956, 07079.2.1957, 07079.2.1958, 07079.2.1959, 07079.2.1960, 07079.2.1962, 07079.2.1964, 07079.2.1965, 07079.2.1966, 07079.2.1970, 07079.2.1971, 07079.2.1972, 07079.2.1973, 07079.2.1974, 07079.2.1975, 07079.2.1976, 07079.2.1977, 07079.2.1978, 07079.2.2020, 07079.2.2059, 07079.2.2060, 07079.2.2073, 07079.2.2074, 07079.2.2075, 07079.2.2076, 07079.2.2077, 07079.2.2078, 07079.2.2079, 07079.2.2080, 07079.2.2081, 07079.2.2082, 07079.2.2084, 07079.2.2085, 07079.2.2086, 07079.2.2087, 07079.2.2088, 07079.2.2089, 07079.2.2267, 07079.2.2068, 07079.2.2069 и 07079.2.2070 по КК на гр. Бургас  - общо 23,5 дка територия, в която са разположени общо 13 жилищни сгради. Жилищните сгради са изграждани като ведомствени общежития, като през последните 20 г. поетапно са продадени от собственика-ВЗК ”Христо Ботев” като жилища. С изменението на ОУП, за територията на имотите, в които има съществуващи жилищни сгради се предвижда да бъде обособена нова устройствена подзона 13/Смф2, с преобладаващо жилищно застрояване,  с допустими показатели за застрояване: Плътност до 60%, Кинт до 1,5, Озеленяване мин.30% и Височина до 10,00м. С исканото изменение показателите за застрояване се занижават.
Представено е становище изх.№10105/19.01.2016г. на РИОСВ Бургас за преценяване необходимостта от извършване на екологична оценка, с което е решено да не се извършва такава.
Разработката е разгледана на заседание на ОЕСУТ, проведено на 09.05.2018г., като е констатирано, че проектът е представен в обем и обхват, съответстващи на действащата нормативна уредба.

4.Одобряване на проект за изменение на ОУП на гр. Бургас в   обхват на ПИ с идентификатор 07079.13.1433 по КК на гр. Бургас

С Решение на Общински съвет Бургас, взето с Протокол №27 от 30.05.2017г. по т.7.2.4 от дневния ред е разрешено изменение на ОУП на гр. Бургас, в обхвата на ПИ с идентификатор 07079.13.1433 по КК на гр. Бургас, местност Минерални бани, землище кв. „Банево“. 
Съгласно ОУП на гр. Бургас, имотът попада в устройствена зона 02573/7,  предвидена за озеленяване и лесопарк. Имотът е с начин на трайно ползване – пасище и не е залесен. Същият граничи непосредствено  с регулацията на в.з. “Боровете“. 
С проекта за изменение на ОУП се предвижда да се промени границата между устройствена зона 02573/7 и 4/Ов и имотът да бъде включен в границите на  устройствена зона 4/Ов, при съобразяване с утвърдените правила за прилагане на ОУП за посочената устройствена зона.
Приложено е становище изх.№ РД-12-2Б-517/16.11.2017г. на Регионален исторически музей-Бургас и Решение №БС-2-ЕО/11.01.2018г. на РИОСВ Бургас за преценяване необходимостта от извършване на екологична оценка, с което е решено да не се извършва такава.
Разработката е разгледана на заседание на ОЕСУТ, проведено на 09.05.2018г., като е констатирано, че проектът е представен в обем и обхват, съответстващи на действащата нормативна уредба.

5.Одобряване на проект за изменение на ОУП на гр. Бургас в   обхват на ПИ с идентификатори 07079.8.814, 07079.8.815 и 07079.8.885 по КК на гр. Бургас
С Решение на Общински съвет Бургас, взето с Протокол №27 от 30.05.2017г. по т.7.2.1 от дневния ред е разрешено изменение на ОУП на гр. Бургас, в обхвата на ПИ с идентификатори 07079.8.814, 07079.8.815 и 07079.8.885 по КК на гр. Бургас. 
Съгласно действащ ОУП, имотите са разположени западно от територията на зона Г на ж.к. „Меден Рудник“, гр. Бургас и попадат в предвиденото  разширение на строителните граници на гр. Бургас в устройствена зона 27/Смф , заемаща територията западно от зона Г на ж.к. „Меден Рудник“, гр. Бургас, североизточно от м.с. „Върли бряг“ и северозападно  от път II-79.
Съгласно одобрен ПУП за имотите са обособени УПИ, отредени за изграждане на смесени сгради с обществено обслужване, жилища и трафопост. С ПУП са утвърдени следните показатели за застрояване за УПИ: Плътност до 60%, Височина до 15,00м, Кинт до 3,0 и Озеленяване мин.30%.
С проекта за изменение на ОУП се предвижда горецитираните имоти да бъдат включени в границите на съседната устройствена зона – 5/Жс, като съответно приемат параметрите за застрояване за посочената зона съгласно правилата за прилагане на действащия ОУП на гр. Бургас, а именно: Плътност до 70%, Височина до 15,00м, Кинт до 2,0 и Озеленяване мин.30%. С промяната на практика общата РЗП за УПИ се намалява.
Представено е становище изх.№ ПД-565/3/07.04.2017г. от РИОСВ Бургас.
Разработката е разгледана на заседание на ОЕСУТ, проведено на 09.05.2018г., като е констатирано, че проектът е представен в обем и обхват, съответстващи на действащата нормативна уредба.

6.	Конкретизиране  на правилата за прилагане на ОУП на гр. Бургас в обхвата на устройствени зони 7/Жм, 8/Жм, 9/Жм, 10/Жм, 11/Жм, 6/Жс, 7/Жс и 8/Жс – територията на кв. „Крайморие“, 1/Жг – територията на ж.к. “Славейков“ и 3/Жг – територията на ж.к. “Зорница“

Изготвено е служебно предложение за изменение на правилата за прилагане на ОУП на гр.Бургас в обхвата на устройствени зони 7/Жм, 8/Жм, 9/Жм, 10/Жм, 11/Жм, 6/Жс, 7/Жс и 8/Жс – територията на кв.Крайморие, 1/Жг – територията на ж.к.“Славейков“ и 3/Жг – територията на ж.к.“Зорница“.
Съгласно утвърдените правила за прилагане на ОУП на гр.Бургас за гореописаните устройствени зони, допустимите градоустройствени показатели са обвързани с действащите ПУП за територията, без да са описани конкретно параметрите допустими за отделните устройствени зони, в съответствие с Наредба №7 на МРРБ за ПНУОВТУЗ. 
С внесеното служебно предложение се предлага в правилата за прилагане на ОУП на гр.Бургас за устройствени зони 7/Жм, 8/Жм, 9/Жм, 10/Жм, 11/Жм, 6/Жс, 7/Жс и 8/Жс – територията на кв.Крайморие, 1/Жг – територията на ж.к.“Славейков“ и 3/Жг – територията на ж.к.“Зорница“ да бъдат описани конкретните градоустройствени показатели допустими, съгласно Наредба №7 на МРРБ за ПНУОВТУЗ, а именно:
-	за устройствени зони  7/Жм, 8/Жм, 9/Жм, 10/Жм, 11/Жм – Плътност до 60%, Височина до 10,00м, Кинт до 1,2, Озеленяване мин.40%
-	за устройствени зони 6/Жс, 7/Жс и 8/Жс – Плътност до 70%, Височина до 15,00м, Кинт до 2,0, Озеленяване мин.30%
-	за устройствени зони 1/Жг и 3/Жг - Плътност до 80%, Височина над 15,00м, Кинт до 3,0, Озеленяване мин.20%
Изготвеното служебно предложение е разгледано на заседание на ОЕСУТ, проведено на 09.05.2018г., като е констатирано, че същото е представено в обем и обхват, в съответствие с действащата нормативна уредба.

На основание изложеното, във връзка с чл.21, ал.1, т.11 от ЗМСМА и чл.127, ал.9 от ЗУТ, предлагам на Общински съвет Бургас да вземе следните:

Р Е Ш Е Н И Я:   

1. На основание чл.21, ал.1, т.11 от ЗМСМА и чл.127, ал.9 от ЗУТ,  Общински съвет Бургас приема годишния доклад за изпълнението на общите устройствени планове на територията на Община Бургас.
2. На основание чл.21, ал.1, т.11 от ЗМСМА, чл.127, ал.9 от ЗУТ, във връзка с чл.134, ал.1, т.1 от ЗУТ, Общински съвет Бургас разрешава изменение на ОУП на гр. Бургас:
2.1. В обхват на УПИ ХII, УПИ ХIII, УПИ ХIV, УПИ ХV, УПИ ХVIII и УПИ ХIX в кв.7 по плана на ж.к. “Славейков“,  попадащи в устройствена зона „Т23“, с което да промени границата между устройствени зони „Т23“ и 1/Жг и територията в обхват на посочените УПИ се включи в границите на  устройствена зона 1/Жг, съгласно приложеното задание. След изпълнение на изискванията на чл.127, ал.1, ал.2 и ал.3 от ЗУТ изменението на ОУП да се внесе за одобряване от Общински съвет-Бургас съгласно изискванията на чл.127 ал.6 от ЗУТ.
3. На основание чл.21, ал.1, т.11 от ЗМСМА и чл.127, ал.1, ал.3 и ал.6, във връзка с чл.134, ал.1, т.1,  от ЗУТ, Общински съвет Бургас одобрява:
3.1. Проект за изменение на ОУП на гр. Бургас в обхват на ПИ с идентификатор 07079.4.968 по КК на гр. Бургас, з-ще кв. Лозово, с който се променя границата между устройствена зона 6/Оз и 7/Пп, като ПИ с идентификатор 07079.4.968 по КК на гр. Бургас се включва в границите на  устройствена зона 7/Пп.
3.2. Проект за изменение на ОУП на гр. Бургас,  с който устройствена зона 3/Од се заличава и ПИ с идентификатори 07079.3.2139, 07079.3.2140, 07079.3.2141 и 07079.3.2142 по КК на гр. Бургас се включват в границите на устройствена зона 12/Смф.
3.3. Проект за изменение на ОУП на гр. Бургас в обхват на част от устройствена зона 13/Смф по действащ ОУП на гр. Бургас, представляваща част от стопански двор „Христо Ботев“, в обхват на ПИ с идентификатори 07079.2.1746, 07079.2.1747, 07079.2.2372 /идентичен с бивш 07079.2.1748/, 07079.2.1749, 07079.2.1750, 07079.2.1751, 07079.2.1752, 07079.2.2643, 07079.2.2644, 07079.2.2645, 07079.2.2646, 07079.2.2647 и 07079.2.2648 /идентичен с бивш 07079.2.1753/, 07079.2.2649 /идентичен с бивш 07079.2.1754/, 07079.2.1755, 07079.2.1756, 07079.2.1955, 07079.2.1956, 07079.2.1957, 07079.2.1958, 07079.2.1959, 07079.2.1960, 07079.2.1962, 07079.2.1964, 07079.2.1965, 07079.2.1966, 07079.2.1970, 07079.2.1971, 07079.2.1972, 07079.2.1973, 07079.2.1974, 07079.2.1975, 07079.2.1976, 07079.2.1977, 07079.2.1978, 07079.2.2020, 07079.2.2059, 07079.2.2060, 07079.2.2073, 07079.2.2074, 07079.2.2075, 07079.2.2076, 07079.2.2077, 07079.2.2078, 07079.2.2079, 07079.2.2080, 07079.2.2081, 07079.2.2082, 07079.2.2084, 07079.2.2085, 07079.2.2086, 07079.2.2087, 07079.2.2088, 07079.2.2089, 07079.2.2267, 07079.2.2068, 07079.2.2069 и 07079.2.2070 по КК на гр. Бургас, за която се обособява нова устройствена зона13/Смф2. 
3.4. Проект за изменение на ОУП на гр. Бургас, с който се променя границата между устройствени зони 02573/7 и 4/Ов и ПИ с идентификатор 07079.13.1433 по КК на гр. Бургас  се  включва в границите на устройствена зона 4/Ов.  
3.5. Проект за изменение на ОУП на гр. Бургас, с който се променя границата между устройствени зони 27/Смф и 5/Жс и ПИ с идентификатори 07079.8.814, 07079.8.815 и 07079.8.885 по КК на гр. Бургас се включват в границите на устройствена зона 5/Жс. 
3.6. Конкретизиране  на  правилата за прилагане на ОУП на гр. Бургас за устройствени зони 7/Жм, 8/Жм, 9/Жм, 10/Жм, 11/Жм, 6/Жс, 7/Жс и 8/Жс – територията на кв. „Крайморие“, 1/Жг – територията на ж.к. “Славейков“ и 3/Жг – територията на ж.к. “Зорница“ в съответствие със ЗУТ и Наредба №7/МРРБ за ПНУОВТУЗ.

Приложения: 
· заявление вх.№ 70-00-8486/14.11.2017г. от „Макси Строй БС“ ЕООД и „Стройстил 200“ ООД с искане  за допускане изменение на ОУП на гр. Бургас в обхват на УПИ ХIII в кв.7 по плана на ж.к. “Славейков“,  ПИ с идентификатори 07079.602.478, по КК на гр. Бургас,  в едно с приложени  документи за собственост, скица на имота, задание за проектиране по реда на чл.125 от ЗУТ с опорен план и предложение за изменение на ОУП;
· служебно предложение за допускане на изменение на ОУП в обхват на  правилата за прилагане на ОУП на гр. Бургас за устройствени зони 7/Жм, 8/Жм, 9/Жм, 10/Жм, 11/Жм, 6/Жс, 7/Жс и 8/Жс – територията на кв. „Крайморие“, 1/Жг – територията на ж.к. “Славейков“ и 3/Жг – територията на ж.к.“Зорница“;
· проект за изменение на ОУП на гр. Бургас в обхват на ПИ с идентификатор 07079.4.968 по КК на гр. Бургас, з-ще кв. Лозово;
· проект за изменение на ОУП на гр. Бургас в обхват на ПИ с идентификатори 07079.3.2139, 07079.3.2140, 07079.3.2141 и 07079.3.2142 по КК на гр. Бургас;
· проект за изменение на ОУП на гр. Бургас в обхват на част от устройствена зона 13/Смф по действащ ОУП на гр. Бургас;
· проект за изменение на ОУП на гр. Бургас в обхват на ПИ с идентификатор 07079.13.1433 по КК на гр. Бургас;
· проект за изменение на ОУП на гр. Бургас в обхват на ПИ с идентификатори 07079.8.814, 07079.8.815 и 07079.8.885 по КК на гр. Бургас;


ЙОРДАНКА АНАНИЕВА
За Кмет на Община Бургас
Съгл. Заповед №1208/14.05.2018г.

Съгласували:
инж. Чанка Коралска
Зам. кмет „Строителство, инвестиции, и регионално развитие“


Златина Георгиева
Директор на дирекция ПНО

арх. Веселина Илиева
Гл. архитект, 
Директор на дирекция УТ


Изготвил:
арх. Харалан Йовчев 
Гл. експерт отдел ИП

